Fashion Group повеќе од 15 години важи за најголема малопродажна модна групација во земјава, а во нејзиното портфолио ќе најдете некои од најголемите светски реномирани брендови како Hugo Boss, Diesel, Guess, Bitsiani, Mango, Springfield, Okaidi, Superdry, Timberland и други. Нашата цел од самиот почеток, па сè до денес е да му овозможиме на секој наш клиент да го изгради личниот стил и да експериментира со истиот, одбирајќи ги парчињата на светските брендови.

Нашите вредности го рефлектираат она вистинското на компанијата, но и на сите брендови чии франшизи ги претставуваме – воздигнувањето на личниот стил над модата со помош на уникатните сезонски колекции.

Вработените во нашата компанија чиј број постојано се зголемува, се тим индивидуалци и креативци кои постојано работат на развивање нови идеи за соодветно претставување на вредностите на компанијата. Постојано се обидуваме да го пронајдеме најдоброто во нашите вработени и заедно да работиме на нивните амбиции, бидејќи кога се инвестира во нивниот развој, не само што го зголемуваме нивниот професионален капацитет, туку и ја зголемуваме и успешноста на целата наша организација.

Со цел проширување на тимот Fashion Group има потреба од:

**МЕНАЏЕР НА ПРОДАВНИЦА**

**Главни обврски и одговорности:**

* **Менаџирање на продавница:**
* Управување со продажните процеси во продажниот објект
* Организирање и супервизија на активностите во продажниот објект: прием на производи, изложување и визуелно уредување на производите, одржување на хигиена и укажување на потреби за одржување на продажниот објект
* Изготвување и одржување на документацијата поврзана со работењето на продажниот објект и во согласност со законските регулативи
* Организација и проверка на онлајн продажбата
* Водење евиденција за залихата и редовно надополнување.
* **Комерцијални активности:**
* Следење и анализа на посетеноста, дневниот промет, продажни трендови и предвидување идни продажби
* Следење и анализа на тековното работење и изготвување извештаи на неделно, месечно, квартално и годишно ниво за работењето на брендот и продажниот објект
* **Одговорности во корелација со одделот за HR:**
* Изготовка на сменски распоред за работа на членовите на тимот
* Евиденција за присуство/отсуство, одобрување отсуство и евиденција на работните часови со цел подготовка на плата за вработените во продажните објекти
* Делегирање и распоред на работните обврски на членовите на тимот
* Воведување во работните процеси на нововработените
* Утврдување тренинг потреби и изнаоѓање решенија за подобрување на работната ефикасност
* Мотивација и задоволство на вработените.
* Управување со работни проблеми и конфликти.

**Образование, работно искуство и вештини**:

* ССС/ВСС
* Искуство во управување со тимови, комерцијално работење и маркетинг (минимум 2 години)
* Напредно работење на компјутер
* Познавање на MS Office (Excel, Power Point, Word)
* Познавање на е-commerce, онлајн продажба и функционалност на платформи
* Познавање англиски јазик
* Поттикнување на тимска работа, соработка и позитивна атмосфера
* Ориентираност кон резултати
* Агилност, прилагодливост и флексибилност
* Управување со време и приоритети.

**Нудиме:**

* Динамична работна средина во реномирана компанија со одлични можности за кариерен раст и развој, континуирана едукација, унапредување на перформансите и стекнување нови вештини.
* Конкурентна плата и дополнителни бонуси во зависност од месечната реализација
* Поволности при пазарење во продавниците кои се дел од Групацијата